આજે વિશ્ર્વમાં વધી રહેલી આર્થિક વિષમતા, પર્યાવરણ - અસંતુલન તેમજ આતંકવાદ વિશ્ર્વ માનવતા માટે ગંભીર પડકારનું કારણ બની રહ્યાં છે. અનિયંત્રિત પૂંજીવાદ તેમજ વર્ગસંઘર્ષની સામ્યવાદી વિચારધારાઓને અપનાવવાને કારણે જ આજે વિશ્ર્વભરમાં બેરોજગારી, ગરીબી, કુપોષણની સાથે સાથે વિવિધ દેશોમાં વધતા આર્થિક સંકટ તેમજ વિશ્ર્વના બે તૃતીયાંશ કરતા પણ વધારે ઉત્પાદન પર થોડી ઘણી બહુરાષ્ટ્રીય કંપનીઓનું આધિપત્ય વગેરે સમસ્યાઓ અત્યંત ચિંતાજનક છે. ભૌતિક આવશ્યકતાઓ પર જ કેન્દ્રિત જીવનદૃષ્ટિને કારણે પરિવારોમાં વિઘટન તેમજ મનોવિકારજન્ય રોગ તીવ્ર ગતિથી વધી રહ્યા છે. પ્રકૃતિના અનિયંત્રિત શોષણથી વધતા તાપમાનને કારણે ઊભરતી પ્રાકૃતિક વિપદાઓ, સમુદ્રના જળમાં નિરંતર વૃદ્ધિ, વાયુ જળ માટીના વધતા જતા પ્રદૂષણ, જળસંકટ, ઉપજાઉ ભૂમિનું બંજર થવું, તેમજ અનેક જીવ પ્રજાતિઓનું વિલોપન વગેરે પડકારો વધી રહ્યા છે. આજે સંપૂર્ણ વિશ્ર્વમાં ધાર્મિક કટ્ટરતા તેમજ અતિવાદી રાજનૈતિક વિચારધારાઓથી પ્રેરિત આતંકવાદ વિકરાળ સ્વપ ધારણ કરી ચૂક્યો છે. પરિણામત: આબાલવૃદ્ધ તેમજ મહિલાઓની ક્રૂરતાપૂર્ણ હત્યા નિર્બાધ ગતિથી વધી રહી છે. આ બધાના પ્રતિ કાર્યકારી મંડળ ઊંડી ચિંતા વ્યક્ત કરે છે. આ બધાનું નિવારણ એકાત્મ માનવદર્શનના ચિંતનને અનુપ વ્યક્તિથી વિશ્ર્વ પર્યંત સંપૂર્ણ જીવસૃષ્ટિ તેમજ તેના પારિસ્થિતિક તંત્રમાં પારસ્પરિક સમન્વયથી જ સંભવ છે. વ્યક્તિ પરિવાર, સમાજ, વિશ્ર્વ, સમગ્ર, જીવસૃષ્ટિ તેમજ પરમેષ્ટિ અર્થાત્ સંપૂર્ણ બ્રહ્માંડની વચ્ચે અંગાંગી ભાવથી જ બધા વ્યક્તિઓ સમુદાયો તેમજ રાષ્ટ્રોમાં સંઘર્ષ તેમજ અનુચિત સ્પર્ધાને સમાપ્ત કરી શાંતિપૂર્ણ સહ અસ્તિત્ત્વની સાથે સતત વિકાસની સુનિશ્ર્ચિત કરી શકાય છે.